
РЕПУБЛИКА СРБИЈА
НАРОДНА СКУПШТИНА
Одбор за правосуђе, државну 
управу и локалну самоуправу
07 Број: 06-2/66-26
20. април 2026. године
Б е о г р а д

З А П И С Н И К
17. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ 
И ЛОКАЛНУ САМОУПРАВУ,  ОДРЖАНЕ 16. АПРИЛА 2026. ГОДИНЕ

	Седница је почела у 8,30 часова.

Седницом је председавао др Угљеша Мрдић, председник Одбора.

	Седници су присуствовали чланови Одбора: Ана Крстић, Јасмина Палуровић, Лидија Начић, Ристо Костов, Наташа Милић Милаш, Биљана Илић Стошић и Јован Палалић.

	Седници су  присуствовали и: Милија Милетић, заменик члана Ђорђа Комленског и Борис Бајић, заменик члана проф. др Балинта Пастора. 

Седници нису присуствовали чланови Одбора: Драган Николић, Павле Грбовић, Александар Ивановић, Верица Милановић, проф, др Јелена Јеринић, Филип Таталовић, и Дејан Шулкић, као ни њихови заменици.

Седници је присуствовао Владимир Винш, помоћник министра у Сектору за међународну сарадњу и стратешко планирање Министарства правде.

Председник Одбора је, у складу са чланом 72. став 2. Пословника Народне скупштине, обавестио чланове и заменике чланова Одбора да је седница сазвана у року краћем од рока предвиђеног Пословником, како би Одбор благовремено размотрио предлог закона који је на дневном реду седнице Народне скупштине.

Чланови и заменици чланова Одбора су једногласно утврдили следећи

Д н е в н и  р е д :

1. Разматрање Предлога закона о потврђивању Конвенције о оснивању Међународне организације за медијацију, који је поднела Влада (број 011-266/26 од 6. фебруара 2026 године).


ПРВА ТАЧКА: Разматрање Предлога закона о потврђивању Конвенције о оснивању Међународне организације за медијацију, који је поднела Влада (број 011-266/26 од 6. фебруара 2026 године).
Владимир Винш је навео да ће се потврђивањем Конвенције успоставити сарадња Републике Србије са Међународном организацијом за медијацију. 
Истакао је значај организације као платформе за решавање међународних спорова путем посредовања, њене флексибилне, исплативе и ефикасне услуге медијације.
Истакао је да би потврђивањем Конвенције Србија учествовала у промовисању принципа попут међусобног поштовања, једнакости, пријатељске сарадње и обостране користи, као и принципа заступљених у Повељи Уједињених нација.
Пошто није било пријављених за реч, председник Одбора је закључио расправу и  ставио на гласање предлог да Одбор предложи Народној скупштини да прихвати Предлог закона о потврђивању Конвенције о оснивању Међународне организације за медијацију, који је поднела Влада, као и да за известиоца Одбора на седници Народне скупштине, буде одређен др Угљеша Мрдић, председник Одбора.

[bookmark: _GoBack]Чланови и заменици чланова Одбора једногласно су усвојили наведене предлоге.

Седница је завршена у 8, 06 часова.



 СЕКРЕТАР  			                                                              ПРЕДСЕДНИК


Сања Пецељ       			                                                др Угљеша Мрдић


